CELEX: C2006/178/03
Language: et
Date: 2006-07-29 00:00:00
Title: Kohtuasi C-430/04: Euroopa Kohtu (teine koda)  8. juuni 2006.  aasta otsus (Bundesfinanzhof'i (Saksamaa) eelotsusetaotlus) — Finanzamt Eisleben  versus  Feuerbestattungsverein Halle eV (Kuues käibemaksudirektiiv — Artikli 4 lõike 5 teisele lõigule tuginemise võimalikkus — Eraõigusliku maksukohustuslase tegevus, mille puhul ta konkureerib ametivõimuga — Avalik-õiguslik organisatsioon — Maksukohustuse kohaldamata jätmine tegevuse puhul, mida teostatakse ametivõimuna)

29.7.2006   
            
            
               ET
            
            
               Euroopa Liidu Teataja
            
            
               C 178/2
            
         Euroopa Kohtu (teine koda) 8. juuni 2006. aasta otsus (Bundesfinanzhof'i (Saksamaa) eelotsusetaotlus) — Finanzamt Eisleben versus Feuerbestattungsverein Halle eV
   (Kohtuasi C-430/04) (1)
   
   (Kuues käibemaksudirektiiv - Artikli 4 lõike 5 teisele lõigule tuginemise võimalikkus - Eraõigusliku maksukohustuslase tegevus, mille puhul ta konkureerib ametivõimuga - Avalik-õiguslik organisatsioon - Maksukohustuse kohaldamata jätmine tegevuse puhul, mida teostatakse ametivõimuna)
   (2006/C 178/03)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Finanzamt Eisleben
   
      Kostja: Feuerbestattungsverein Halle eV
   
      Menetlusse astuja: Lutherstadt Eisleben
   Kohtuasja ese
   Eelotsusetaotlus — Bundesfinanzhof — 17. mai 1977. aasta kuuenda direktiivi 77/388/EMÜ artikli 4 lõike 5 teise lõigu tõlgendamine kumuleeruvate käibemaksudega seotud liikmesriikide õigusaktide ühtlustamise kohta: ühine käibemaksusüsteem — ühtne maksubaas (EÜT L 145, lk 1) — Avalik-õiguslike asutuste maksukohustus, kui nende tegevusele ametivõimuna maksukohustuse kohaldamata jätmine tooks kaasa olulise konkurentsi moonutamise — Krematooriumit haldava, maksukohustuslasest eraõigusliku ühingu, kes konkureerib sarnases valdkonnas tegutseva maksudest vabastatud või soodsamalt maksustatud kommuuuniga, võimalus viidata nimetatud sättele
   Resolutiivosa
   Eraõiguslik isik, kes konkureerib avalik-õigusliku organisatsiooniga ning kes väidab, et sellele organisatsioonile jäetakse maksukohustus kohaldamata või sellele kohaldub liiga madal maksukoormus tegevuse puhul, mida teostatakse ametivõimuna, võib siseriiklikus kohtus tugineda nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 4 lõike 5 teisele lõigule sellises isiku ja siseriikliku maksuhalduri vahelises vaidluses nagu põhikohtuasjas.
   
      (1)  ELT C 300, 4.12.2004.